U-I-269/00
Natisni
Opravilna št.:
U-I-269/00
Datum odločitve:
16. 11. 2000
Objavljeno:
OdlUS IX, 273
ECLI:
ECLI:SI:USRS:2000:U.I.269.00
Akt:
Stanovanjski zakon (Uradni list RS, 18/91, 9/94, 21/94, 23/96 in 1/2000) (SZ), 11. odst. 63., 3. odst. 63. a čl.

Odlok o metodologiji za oblikovanje najemnin v neprofitnih stanovanjih (Uradni list RS, št. 23/2000), 3. odst. 7. čl.

Navodilo o načinu uveljavljanja znižane neprofitne najemnine za upravičence do najema socialnega stanovanja (Uradni list RS, št. 42/2000)
Izrek:
Zahteva za oceno ustavnosti enajstega odstavka 63. člena in tretjega odstavka 63.a člena Stanovanjskega zakona (Uradni list RS, 18/91, 9/94, 21/94, 23/96 in 1/2000) se zavrže.

Zahteva za oceno ustavnosti in zakonitosti tretjega odstavka 7. člena Odloka o metodologiji za oblikovanje najemnin v neprofitnih stanovanjih (Uradni list RS, št. 23/2000) in Navodila o načinu uveljavljanja znižane neprofitne najemnine za upravičence do najema socialnega stanovanja (Uradni list RS, št. 42/2000) se zavrže.

Zahteva za oceno ustavnosti in zakonitosti postopkov, po katerih so bili sprejeti akti iz 1. in 2. točke izreka, se zavrže.
Evidenčni stavek:
Ker Statut Mestne občine Ljubljana ne vsebuje splošnega pooblastila, da lahko župan vlaga zahteve za oceno ustavnosti in zakonitosti predpisov države, s katerimi se posega v ustavni položaj in pravice lokalne skupnosti, predlagatelj pa tudi ni izkazal posebnega pooblastila Mestnega sveta Mestne občine Ljubljana za vložitev obravnavane zahteve, je Ustavno sodišče zahtevo zavrglo.
Geslo:
Župan, kot vlagatelj pred Ustavnim sodiščem.
Ustavno sodišče, vlagatelji, župan kot vlagatelj.
Pravna podlaga:
Zakon o lokalni samoupravi (ZLS), 7. čl.
Zakon o Ustavnem sodišču (ZUstS), 23., 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-302/95 z dne 11. 4. 1996 - OdlUS V,44.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Županja Mestne občine Ljubljana
Datum vloge:
26. 10. 2000
Vrsta odločitve:
sklep
Vrsta rešitve:
zavrženje
Dokument:
US20465
Dokument v PDF obliki:
U-I-269-00.pdf
116 KB
Prenesite datoteko
U-I-269/00
16. 11. 2000
S K L E P
Ustavno sodišče je v postopku za oceno ustavnosti, začetem z zahtevo Županje Mestne občine Ljubljana, na seji dne 16. novembra 2000
s k l e n i l o :
1. Zahteva za oceno ustavnosti enajstega odstavka 63. člena in tretjega odstavka 63.a člena Stanovanjskega zakona (Uradni list RS, 18/91, 9/94, 21/94, 23/96 in 1/2000) se zavrže.
2. Zahteva za oceno ustavnosti in zakonitosti tretjega odstavka 7. člena Odloka o metodologiji za oblikovanje najemnin v neprofitnih stanovanjih (Uradni list RS, št. 23/2000) in Navodila o načinu uveljavljanja znižane neprofitne najemnine za upravičence do najema socialnega stanovanja (Uradni list RS, št. 42/2000) se zavrže.
3. Zahteva za oceno ustavnosti in zakonitosti postopkov, po katerih so bili sprejeti akti iz 1. in 2. točke izreka, se zavrže.
O b r a z l o ž i t e v
1. Zahtevo za oceno ustavnosti in zakonitosti predpisov, navedenih v izreku tega sklepa, je v imenu Županje Mestne občine Ljubljana Viktorije Potočnik vložil podžupan Anton Colarič.
Svojo pristojnost za vložitev zahteve opira na 91. člen Zakona o lokalni samoupravi (Uradni list RS, št. 72/93 in nasl.- v nadaljevanju: ZLS), na 23. člen Zakona o Ustavnem sodišču (Uradni list RS, št. 15/94 - v nadaljevanju: ZUstS) ter na pooblastilo Županje, da jo nadomešča v času njene odsotnosti od 17. do vključno 18. 10. 2000.
2. Na podlagi 91. člena ZLS lahko v imenu občine vloži zahtevo za oceno ustavnosti in zakonitosti predpisov države, s katerimi se posega v ustavni položaj in pravice lokalne skupnosti, občinski oziroma mestni svet kot najvišji organ odločanja v vseh zadevah v okviru pravic in dolžnosti občine (29. člen ZLS). Tudi sedma alinea 23. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) določa, da lahko vložijo zahtevo predstavniški organi lokalnih skupnosti, če so ogrožene pravice lokalnih skupnosti. Župan lahko vloži zahtevo le, če ima za to posebno pooblastilo občinskega sveta ali splošno pooblastilo v statutu občine (sklep Ustavnega sodišča št. U-I- 302/95 z dne 11. 4. 1996, OdlUS V, 44).
3. Ker Statut Mestne občine Ljubljana (Uradni list RS, št. 32/95, 33/95, 71/97, 13/98 in 24/2000) ne vsebuje splošnega pooblastila, da lahko župan vlaga zahteve za oceno ustavnosti in zakonitosti, predlagatelj pa tudi ni izkazal posebnega pooblastila Mestnega sveta Mestne občine Ljubljana za vložitev obravnavane zahteve, niso izpolnjeni procesni pogoji za začetek postopka. Zato je Ustavno sodišče zahtevo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam- Lukić. Sklep je sprejelo soglasno.
P r e d s e d n i k :
Franc Testen